**ΕΛΛΗΝΙΚΗ ΟΜΟΣΠΟΝΔΙΑ ΠΑΛΗΣ**

**ΠΑΛΗ ΣΤΗΝ ΑΜΜΟ (BEACH WRESTLING)**

**ΥΓΕΙΟΝΟΜΙΚΟ ΑΓΩΝΙΣΤΙΚΟ ΠΡΩΤΟΚΟΛΛΟ**

 **(χωρίς παρουσία θεατών)**

**Σε ανοικτούς χώρους**

Αφορά τους αγώνες που οργανώνονται από την Ομοσπονδία ή με έγκριση της από Σωματεία ή συνεργαζόμενους φορείς , σε διάφορες κατηγορίες φύλων και ηλικίας, όπως προβλέπονται από τους κανονισμούς . Η άσκηση της δραστηριότητας προϋποθέτει την τήρηση όλων των μέτρων που ανακοινώνει και εφαρμόζει η Πολιτεία μέσω των σχετικών νόμων και των Γενικών Οδηγιών που εκδίδει, και συγκεκριμένα για τον αθλητισμό.

Θα τηρείται κατάλογος εισερχομένων- εξερχομένων στους αγωνιστικούς χώρους, έτσι ώστε σε θετικά κρούσματα να υπάρχει η δυνατότητα ιχνηλάτησης από τον ΕΟΔΥ. Επίσης βάσει αυτού, εάν χρειαστεί βάσει των προβλεπόμενων θα γίνουν και οι δειγματοληπτικοί έλεγχοι. Σε περίπτωση ύποπτων, για COVID 19, συμπτωμάτων ή θετικού κρούσματος κάποιου εκ των εμπλεκομένων στην διοργάνωση θα ενημερώνεται ο ΕΟΔΥ για να αναλάβει τη διαδικασία.

**Κατά την Ιατρική εξέταση**  :

Ο αθλητής πρέπει να έχει συμπληρώσει  πρόσφατα το έντυπο ιατρικού ιστορικού αθλητή και να φέρει την ιατρική βεβαίωση  από  ιατρό  ( σύμφωνα με τις κυβερνητικές οδηγίες COVID - 19) την οποία θα παραδώσει στον Ιατρό των αγώνων  κατά την Ιατρική Εξέταση .

 Ο γιατρός ελέγχει τη θερμοκρασία κάθε αθλούμενου κατά την ιατρική εξέταση .

**Κατά την ζύγιση** – **κλήρωση**  :

 Μέχρι 2 διαιτητές ανά Ζυγαριά & 1 άτομο γραμματεία κρατώντας τις αποστάσεις.

 Στους χώρους που χρησιμοποιούνται για την Ιατρική εξέταση , ζύγιση & την κλήρωση θα τηρείται απόσταση 2 μέτρων.

Στη γραμματεία και στους διαιτητές πρέπει να υπάρχει αντισηπτικό Gel.

**Μέτρα που εφαρμόζονται για τους διαιτητές**

 Έλεγχος των μαγιό και του σώματος   πρέπει να πραγματοποιείται από τον διαιτητή με απολύμανση των χεριών του πριν και μετά τον έλεγχο και στο τέλος του αγώνα .

 Οι διαιτητές δεν πρέπει να αγγίζουν τους αθλητές κατά την διάρκεια του αγώνα (καμία επαφή)

 Δεν γίνεται χειραψία μεταξύ των παλαιστών και των διαιτητών (οι αθλητές πρέπει να υποκλίνονται στον διαιτητή)

 Ο νικητής  δηλώνεται από τον διαιτητή  με την  άρση του αντίστοιχου  χεριού του (Μαύρο -άσπρο)  .

 Όχι χειραψίες και εναγκαλισμοί από αθλητές και προπονητές.

Δεν θα γίνονται χειραψίες στην αρχή ή στο τέλος του αγώνα μεταξύ αθλητών, διαιτητών ή άλλων εμπλεκόμενων .

**Γενικές  οδηγίες  αγώνων**

Οι αθλητές θα χρησιμοποιούν ατομικά είδη (πετσέτες, γυαλιά, μπουκαλάκια κλπ) και δεν θα τα ανταλλάσουν μεταξύ τους.

Αποκλειστικά χρήση εξωτερικών ντουζ (ατομικών) ή χρήση αποδυτηρίων έως 4 ατόμων ανά χώρο (10 τ.μ. ανά άτομο)

 Δεν θα υπάρχουν κερκίδες κι όπου αυτές ήδη υπάρχουν θα είναι κλειστές για το κοινό σύμφωνα με τις οδηγίες της υγειονομικής επιτροπής. Οι συμμετέχοντες θα παραμένουν σε χώρο που τηρεί τις προϋποθέσεις της πολιτείας ( κοινωνική απόσταση ).

Γύρω από τον αγωνιστικό χώρο όπως αυτός οριοθετείται, θα υπάρχει περιμετρική ζώνη ασφαλείας 3 μέτρων, ειδικά για γήπεδα που βρίσκονται σε ανοιχτές παραλίες, κοινόχρηστους χώρους ή οργανωμένες αθλητικές εγκαταστάσεις, προκειμένου να αποτρέπεται η συνάθροιση κοινού πλησίον και γύρω από τον αγωνιστικό χώρο.

Οι συμμετέχοντες (εκτός ώρας αγώνος) θα παραμένουν σε χώρο που τηρεί τις προϋποθέσεις της πολιτείας (απόσταση μεταξύ καρεκλών κλπ).

Εφόσον υπάρχει εκφωνητής θα υπενθυμίζει κατά τις νεκρές περιόδους των αγώνων για την τήρηση των αποστάσεων και των κανόνων ασφαλείας.

Για την αποφυγή συνωστισμού δεν θα γίνονταιαπονομέςκαι τα μετάλλια με τα διπλώματα των διακριθέντων αθλητών θα παραδίδονται συνολικά από την γραμματεία των αγώνων στον προπονητή ή στον εκπρόσωπο του σωματείου.

 ΙΟΥΛΙΟΣ 2020/ΕΛΟΠ